Khawzawlah District Level Committee on Swachhata Green Leaf rating DC-in a ko,"1495/2024-2025 Khawzawl, dated the 8th August, 2024: Vawiin chhun dar 1:00 pm khan Khawzawl Deputy Commissioner, Pu K. Vanlalthiana chuan DC Office-ah District Level Committee on Swachhata Green Leaf rating for Khawzawl District a ko a, member ten Swachhata Green Leaf Rating thlen in hmun hrang hrang a pek theih dan tur rel ho a ni. He hunah hian thlenna in thlan chhuah tur leh kalpui theih nana inzirtirna buatsaih chungchang sawi ho a ni a, rating pek dan tur leh a petu tur committee siam te rel ho a ni bawk. DC Pu K. Vanlalthiana chuan member te hnenah an lo tel avangin lawmthu a sawi a, thawhhona tha tak an neih theih a beisei thu a sawi bawk. Swachhata Green Leaf Rating hi khaw hrang hranga thlen in leh inthiarna hmunhma nei, sawrkar enkawl emaw mimal enkawl emaw, thianghlim taka vawng hnena pek theih a ni a, sawrkarin standard a siam atanga endik tur a ni. Khawzawl district-ah August ni 1 atanga October ni 15 thleng roll-out phase hi kalpui a ni ang. Attachment Loading attachment...",Dated: 8 th Aug 24 3:28 PM,https://dipr.mizoram.gov.in/post/khawzawlah-district-level-committee-on-swachhata-green-leaf-rating-dc-in-a-ko